PIECES A L'APPUI. 



: Le Dieu qui est sy tres-piteux 

 Ne vuelt point que soyes perdue ; 

 II en a maint eu respiteux 

 Et mainte povre esperdue 

 Qui ont leur faulte recongnue ; 

 II leur a la santc rendue ; 

 Ainsi que vous vueil sermonner, 

 Amours vous vueille pardonner. 



11 Vous estes belle , jeune et tendre , 

 Digne de venir a grant bien , 

 Ne mais que vous Vueilliez entendre 

 A corriger votre maintien ; 

 Car je vous jure qu'il n'est rien 

 Qui tant au Dieu d'amer desplaise 

 Que laissier morir ung chretien 

 Que poviez sauver a vostre aise. 



11 Belle fille , je vous en prie , 

 Deboutez fierte et desdaing ; 

 Car ils sont , je vous certiflie, 

 Cause de vostre grant mehaing. 

 Ce vous serait bien petit gaing , 

 De, par vostre durte mauvaise , 

 Morir ung de doulceur tout plain , 

 Que povez sauver a vostre aise. 



ii Reffus, Dangier, deux autres branches 

 De ce faulx pechie orgucilleux , 

 Ont tousiours toutes plaines mances 

 De dars mortels et perilleux. 

 Or sont-ilz sy tres-cavilleux 

 Que la oil ils voient doulx regard , 

 Certes , ces deux gentilz filleux 

 Sont incontinent celle part. 



Pour ce , ma belle jeune fille, 

 De ces deux donnez-vous bien garde ; 

 Vous ne sembles assez soublille 

 En ce fait , quant je vous regarde. 



Ne soyez aussi papelarde , 



Ne ypocrite en amourettes ; 



Ne faictes point semblant qu'il arde , 



Se vous n'avez des alumettes. 



; Par ce point pourres-vous pluseurs 

 Amuser a perdre leur temps 

 Trop bien a d'aucuns cabuseurs 

 Qui ne font que tromper les gens , 

 Qui toute jour, comme sergens , 

 Vont acliournant de lieu en place ; 

 A ceulx-la je suis bien d'asscns 

 Que pareillement on leur face. 



Ilz sont pieca hors des escrips 



D' Amours , et casses de leurs gaiges , 



Et les a Cupido maudis 



Et deffendu tous ses passaiges ; 



Et pour ce ceulx ne sont pas saiges 



Qui se mettent a les suyr, 



Car ilz ont fait pluseurs dommaiges 



Aux voulans ce grant mal fuyr. 



>i Revenons a nostre propos, 

 Pour abregier; car 1'eure est briefve. 

 Fille , pensez mettre a repos 

 Celui qui tant a peine griefve , 

 Que je m'esbahis qu'il ne crieve, 

 Vu les maulx que vous m'aves dits. 

 S'amours de ce ne vous relieve , 

 Vous serez avec les maudis. 



Emploiez trestous vos cinq sens 

 A le mettre en joieusete , 

 Soient vos yeulx bien diligens 

 De le visiter cest este , 

 Vostre oyr vers luy aprestc 

 A escouter ce qu'il dira , 

 Ou Amours, qui vous a preste 

 Tant de beaulle , vous maudira. 



